ພວກເຈົ້າໜ້າທີ່ລາວ ຈະລົງໂທດຄົນເຂົ້າເມືອງຜິດກົດໝາຍ ຫຼັງຈາກກວດຫາໂຄວິດ-19 ແລ້ວ
ການລະບາດຂອງພະຍາດໂຄວິດ COVID-19 ໃນປະເທດເພື່ອນບ້ານ ໂດຍສະເພາະແມ່ນປະເທດມຽນມາ ແລະໄທນັ້ນ ໄດ້ເປັນຜົນ ເຮັດໃຫ້ມີການລັກລອບເດີນທາງ ເຂົ້າມາໃນລາວ ໂດຍຜິດກົດໝາຍເພີ້ມຂຶ້ນນັບມຶ້.
ທາງການລາວຈະດຳເນີນຄະດີ ແລະລົງໂທດທຸກຄົນທີີ່ລັກລອບເດີນທາງເຂົ້າມາລາວ ໂດຍຜິດກົດໝາຍ ໂດຍການລົງໂທດດັ່ງກ່າວ ຈະມີຂຶ້ນພາຍຫຼັງທີ່ໄດ້ຜ່ານ ການກວດ ຫາເຊື້ອໄວຣັສໂຄວິດ-19 ແລ້ວນັ້ນ ຊຶ່ງຊົງລິດ ໂພນເງິນມີລາຍງານ ຈາກບາງກອກ ທ່ານພູທອນ ເມືອງປາກ ຮອງລັດຖະມົນຕີກະຊວງສາທາລະນະສຸກ ຖະແຫຼງວ່າ ການ ລະບາດຂອງພະຍາດໄວຣັສ COVID-19 ໃນປະເທດເພື່ອນບ້ານ ໂດຍສະເພາະແມ່ນ ປະເທດມຽນມາ ແລະໄທນັ້ນ ໄດ້ເປັນຜົນເຮັດໃຫ້ມີການລັກລອບເດີນທາງເຂົ້າມາໃນ ລາວໂດຍຜິດກົດໝາຍເພີ້ມຂຶ້ນນັບມຶ້ ໂດຍເຫັນໄດ້ຈາກ ກໍລະນີແຮງງານລາວໃນໄທ ແລະກໍລະນີຂອງຊາວຈີນໃນມຽນມາ ທ່ີ່ລັກລອບ ເດີນທາງເຂົ້າມາລາວ ເພື່ອທີ່ຈະກັບ ຄືນໄປປະເທດຈີນ ອັນເຮັດໃຫ້ປະຊາຊົນ ລາວມີ ຄວາມສ່ຽງທີ່ຈະຕິດເຊື້ອໄວຣັສ COVID-19 ຈາກແຮງງານລາວ ແລະ ຊາວຈີນ ທີ່ລັກລອບເດີນທາງເຂົ້າມາໃນລາວ ໂດຍຜິດກົດໝາຍດັ່ງກ່າວ ສະ ນັ້ນເພື່ອເປັນການສະກັດກັ້ນບັນຫາ ຈຶ່ງຈະຕ້ອງດຳເນີນ ຄະດີ ແລະລົງໂທດ ຕາມກົດໝາຍກັບທຸກບຸກຄົນທີ່ໄດ້ລັກລອບເຂົ້າມາໃນລາວ ໂດຍ ຜິດກົດໝາຍນັ້ນ ດັ່ງທີ່ທ່ານພູທອນ ໄດ້ໃຫ້ການຢືນຢັນວ່າ: ທ່ານພູທອນ ຢືນຢັນອີກວ່າ ລາວຍັງມີຄວາມສ່ຽງທີ່ຈະປະເຊີນກັບການລະບາດ ຂອງໄວ ຣັສ COVID-19 ໂດຍສະເພາະແມ່ນຢູ່ເຂດຊາຍແດນຕິດຕໍ່ກັບປະເທດ ເພື່ອນບ່້ານນັ້ນ ດັ່ງກໍລະນີຂອງຊາວຈີນ 2 ຄົນ ທີ່ຕິດເຊື້ອໄວຣັສ COVID-19 ຈາກເມືອງທ່າຂີ້ເຫລັກໃນ ມຽນມາ ແລ້ວກໍໄດ້ພາກັນລັກລອບເດີນທາງເຂົ້າມາພັກ ອາໄສຢູ່ໃນເຂດເສດຖະກິດພິ ເສດສາມຫລ່ຽມຄຳ ທີ່ເມືອງຕົ້ນເຜີ້ງ ແຂວງບໍ່ແກ້ວ ແລະເດີນທາງຕໍ່ໄປຍັງເຂດເສດຖະກິດ ສະເພາະ ບໍ່ເຕັນແດນງາມ ທີ່ແຂວງຫຼວງ ນໍ້າທາ ໃນຊ່ວງວັນທີ 24 ພະຈິກ ຫາ 2 ທັນວາ 2020 ທີ່ຜ່ານມາ ຊຶ່ງຖືກ ເຈົ້າໜ້າທີ່ຕຳຫຼວດຈີນຈັບກຸມໂຕໃນຂະນະທີ່ລັກລອບເດີນທາງ ຈາກລາວ ເຂົ້າໄປ ໃນແຂວງຢູນານຂອງຈີນນັ້ນ ໄດ້ສົ່ງຜົນເຮັດໃຫ້ທາງການລາວ ຕ້ອງມີ ຄຳສັ່ງໃຫ້ ປິດເຂດເສດຖະກິດທັງ 2 ແຫ່ງດັ່ງກ່າວ ເກືອບ 1 ເດືອນ ເພື່ອກວດຮ່າງກາຍ ຂອງຜູ້ທີ່ມີຄວາມສ່ຽງ ທີ່ຈະໄດ້ຮັບຫຼືຕິດເຊື້ອໄວຣັສ COVID-19 ຈາກຊາວຈີນ ທັງ 2 ຄົນ ດັ່ງກ່າວຈຳນວນ 286 ຄົນ ສ່ວນໃນຕົ້ນເດືອນກຸມພາ 2021 ກໍມີ ແຮງງານ ລາວ 1 ຄົນທີ່ ຕິດເຊື້ອ COVID-19 ຈາກໄທ ທີ່ລັກລອບເດີນທາງ ກັບຄືນມາລາວ ຄະນະສະເພາະກິດເພື່ອການປ້ອງກັນ ຄວບຄຸມ ແລະແກ້ໄຂການລະບາດຂອງເຊື້ອໄວ ຣັສ COVID-19 ໄດ້ເພີ້ມຄວາມເຂັ້ມງວດເຂົ້າໃນການກວດສຸຂະພາບ ຄົນລາວ ແລະ ຊາວຕ່າງຊາດທຸກຄົນ ທີ່ເດີນທາງເຂົ້າມາລາວ ໃນໄລຍະນີ້ ໂດຍ ສະເພາະແມ່ນຢູ່ທີ່ດ່ານ ຊາຍແດນທີ່ຕິດຕໍ່ກັບປະເທດເພື່ອນບ້ານນັ້ນ ຖືເປັນເຂດ ທີ່ຈະຕ້ອງເຂັ້ມງວດເປັນພິ ເສດເພາະວ່າໄດ້ກວດພົບຜູ້ຕິດເຊື້ອໄວຣັສ COVID-19 ລາຍໃໝ່ 14 ຄົນ ໃນວັນທີ 23 ພະຈິກ 2020 ໃນນີ້ເປັນຜູ້ຕິດເຊື້ອສັນຊາດ ລາວ 1 ຄົນ ແລະຊາວຕ່າງຊາດ 13 ຄົນ ທີ່ເດີນທາງເຂົ້າມາລາວ ໂດຍ ຜ່ານດ່ານຊາຍ ແດນ ຈຶ່ງເຮັດໃຫ້ຕ້ອງເພີ້ມມາດຕາການເຂັ້ມງວດດັ່ງກ່າວ ກ່ອນໜ້ານີ້ຄະນະສະເພາະກິດ ໄດ້ໃຫ້ການຜ່ອນຜັນ ແລະອຳນວຍຄວາມສະດວກໃຫ້ ກັບບັນດານັກທຸລະກິດ ແລະນັກທ່ອງທ່ຽວຊາວຕ່າງຊາດ ທີ່ຕ້ອງການ ເດີນທາງເຂົ້າມາ ພົວພັນທາງທຸລະກິດ ແລະທ່ອງທ່ຽວລາວໂດຍມີເງື່ອນໄຂວ່າ ຈະຕ້ອງເປັນການເດີນທາງ ມາລາວ ດ້ວຍຖ້ຽວບິນເຊົ່າເໝົາລໍາເທົ່ານັ້ນ ທັງຈະ ຕ້ອງເປັນປະເທດທີ່ບໍ່ມີບັນຫາການ ລະບາດຂອງໄວຣັສ COVID-19 ຢູ່ພາຍ ໃນຊຸມຊົນອີກດ້ວຍ ພ້ອມກັນນີ້ຄະນະສະເພາະ ກິດ ຍັງໄດ້ເຫັນດີບໍ່ກັກກັນບໍລິ ເວນເປັນເວລາ 14 ວັນ ສຳລັບຄົນລາວ ແລະຊາວຕ່າງ ຊາດ ທີີກວດບໍ່ພົບໄວ ຣັສ COVID-19 ຫຼັງຈາກທີ່ເດີນທາງເຂົ້າມາລາວ ແລະຜ່ານການ ກວດ ຫາ ເຊື້ອໄວຣັສ COVID-19 ເປັນເວລາ 48 ຊົ່ວໂມງແລ້ວນັ້ນ ທາງການລາວກໍ ອະ ນຸຍາດໃຫ້ກັກກັນບໍລິເວນ 14 ວັນ ຢູ່ທີ່ເຮືອນພັກຂອງຕົນໄດ້ ແລະຫຼັງ ຈາກນັ້ນ ຈຶ່ງຈະສາ ມາດເດີນທາງ ເພື່ອການພົວພັນທາງທຸລະກິດໃນລາວໄດ້ ຕາມປົກກະຕິ ໂດຍນັບແຕ່ ເດືອນກຸມພາ ປີ 2020 ເປັນຕົ້ນມາ ມີຜູ້ຕິດເຊື້ອ ໄວຣັສ COVID-19 ໃນລາວຈຳນວນ 45 ຄົນຈາກການກວດສຸຂະພາບຮ່າງ ກາຍຂອງຄົນລາວ ແລະຊາວຕ່າງຊາດທີ່ເດີນທາງເ ຂົ້າມາລາວຈຳນວນເກີນກວ່າ 1 ແສນຄົນ ແລະຍັງຈະຕ້ອງດຳເນີນມາດຕະການຄວບຄຸມ ຢ່າງເຂັ້ມງວດຕໍ່ໄປ